
KNJIGE. 

Kalendar Presvetoga Srca Isusova i Marijina za god. 1933. 

Već je dotiskan i priličan je dio već raspadam. Bogat je lijepim i 
poučnim štivom i ukusnim slikama. Na prvim će stranicama čita¬ 
lac naći »Dvije is r e ć e«, pripovijest književnika O. Milana 
Pavelića D. I. I ove godine M ar t i n otvara svoju torbu, da nas 
pouči i razveseli. O. Miroslav Vanino, D. I., točno i živo crta 
život neprežaljenoga Mons. f Davori na Krmpotića isti¬ 
čući njegov rad za našu narodnu školu i za sirotinju. O. Franjo 
Hammerl, D. I. iznosi zanimljivu povijest Misija Družbe 
Isusove u našim krajevima. Uz ove se zamašnije stvari 
nižu sitniji prezanimljivi članci i pjesme, između kojih osobito upo- 
zorujemo čitaoca na klasičnu baladu Oca Pavelića o Zefirinu 
»Guslaču svete C e c i 1 i j e«. — Među ilustracijama ističu 
se osobito slike umjetnika Gabrijela Jurkića i umjetnice Zdenke 
Sertićeve. 

Neka ne bude nijedne kongreganističke katoličke kuće bez 
Kalendara Srca Isusova i Marijina! 

Cijena mu je 10 dinara. Na svakih 10 komada šalje 
se 1 komad na dar i povrh toga još jedna nova knjiga. 
Narudžbe prima: »Uprava Glasnika Srca Isusova« Zagreb 1/147. 

Za štovatelje sv. Terezije od Maloga Isusa. U nakladi Na¬ 
rodne Prosvjete, Zagreb, Kaptol 29. izašla je prekraena knjižica 
»Njezinim malim putem«, osam razgovora sv. Terezije od Malog 
Isusa sa jednom »malom dušom«. Knjžicu su priredile ss. boso¬ 
noge karmel’ćanke. Uvod je napisala gdja Š. Jurkić. Sliku uz uvod 
je narisao g. Gabrijel Jurkić. Omot ima višebojnu sliku sv. Tere¬ 
zije u izvedbi glasovite beuronske škole, pa je tako knjižica vrlo 
ukurno opremljena. 

»Težak je zemaljski put, kaže u svom uvodu gdja Jurkić, 
što ga mora prevaliti ljudska duša. Taj put pun je zapreka, tegoba 
i stramputica. A ljudska duša treba da stigne do onoga jedinoga 
cilja: do Boga svoga. Kolike su duše slabe i malene i same muč¬ 
no prevaljuju te teške puteve zemaljske. Trebaju vodiča, koji će 
im pokazati laganiju stazu, siguran put, na kojem neće smalaksati. 
I evo, za vodiča im se nudi jedna svetica, sve poziva, da ju sli¬ 
jede . . .« To je, eto cilj ove knjižice: pružiti jedan vodič kroz po¬ 
teškoće, koje nas prate na putu prema vječnosti, a sve je to u 
toj knjižici danio tako dirljivo, jasno i sa razumijevanjem ljudske 
duše. radi čega je sv. Terezija od Maloga Isusa našla toliko što¬ 
vatelja. 

Cijena knjizi je D. 10 . — . Naručuje se kod Knjižare Nar. 
Prosvjete Zagreb, Kaptol 29. 

Sveta ispovijed. Priredio Nikola Buljan D. I. me¬ 
sijo n a r. Ova će knjižica vrlo dobro doći mnogoj duši, koja želi 
urediti svoje račune s Bogom u svetoj ispovijedi Cijena Din. ? — 

Narudžbe prima: Uprava Glasnika Srca Isusova. Za¬ 
greb I. 147. 



Za Sv. Oca. 

Prijedlog i poziv. 

Članovi muških i ženskih Marijinih Kongregacija u Saveznim 
Državama Amerike prikazaše Sv. Ocu Papi prošle godine za 
Božić Mise, Pričesti i druga dobra djela, što su ih za njega kroz 
tri dana vršili. 

Ovaj dar je Sv. Oca vanredno utješio i razveselio. 

Ove godine radi se o tom, da isto učine sve Marijine Kon¬ 
gregacije cijeloga katoličkoga svijeta. 

Zar da hrvatske Marijine Kongregacije izostanu? 

Koliko će članovi u kojoj Kongregaciji kroz 3 dana prikazati 
sv. Misa, Pričesti i drugih dobrih djela za sv. Oca Papu, neka se 
javi najkasnije do početka prosinca: 

Uredništvu Vjesnika Mar. Kongregacija 

Zagreb 1/147. 

Neka se označi samo ukupni broj ali napose sv. Mise, napose 
sv. Pričesti i napose uopće dobra djela. 

To će hrv. Mar. Kongregacije pokloniti kao Božični dar Sv. 
Ocu Papi. 

I o tom će se izvijestiti Sv. Otac Papa. 

Imena Marijinih Kongregacija naših, koje će se odazvati 
ovome pozivu, štampat će se u narednom broju »Vjesnika Mari¬ 
jinih Kongregacija«*. 

TRAVNIČKE ĐAČKE KONGREGACIJE. 

Prigodom pedeset godišnjice nadbiskupskog dječačkoga sje¬ 
meništa i nadbiskupske velike gimnazije u Travniku osvrnut ćemo 
se na tamošnje đačke Marijine Kongregacije. Ima ih četiri. 

1. Velika sjemenišna Kongregacija Bezgrješnog Začeća 
i sv. Stanislava. 

Bilo je to još g. 1899., kad je na travničkoj gimnaziji bilo tek 
7 razreda. Objavilo se seminarcima, da će se za njih osnovati Ma¬ 
rijina Kongregacija. Revniji usplamtješe oduševljenjem, željni da 
stupe pod zastavu Bezgrešne. Ali se ne će svi primiti; samo ponaj- 
vredniji, među njima Ivan Šarić i Ivan Kujundžić. Blago si ga nji¬ 
ma! Svom se revnosti pripravljali i teško čekali na Blagovijest. I 
već se približuje žuđeni dan; kad eto neprilike i zabrinutosti! Go¬ 
tove su već modre svilene vrpce, koje će ih sjećati neba — neba, 
gdje im kraljuje Majka. Ali što će im, kad još nema iz Mendena u 
Njemačkoj medaljica, iz Rima povelje za osnutak Kongregacije, nit 
iz Miinstera zborničkih diploma? Još samo 2, 3 dana do Blagovi- 
jesti: što sad? — Ali eto, sve je još prispjelo u pravi čas, i Blago¬ 
vijest im je osvanula u radosti i veselju. U 10 s. svečana sv. misa, 
na koju je nagrnuo mnogobrojni narod, željan da vidi tu neobičnu 
svečanost. Prvi upravitelj nove Kongregacije, o. Brixi, propovije¬ 
da do suza ganut. I mnogima se od nazočnih, osobito roditelja, 
oko orosilo, videći dirljive obrede primanja. Ta je Kongregacija 
osobito časna. Časna je, jer je ne samo prva od 8 travničkih Kon¬ 
gregacija, prva muška Kongregacija cijele Bosne i Hercegovine, 
nego i jedna od prvih hrvatskih Kongregacija iz XIX., za Kon¬ 
gregacije tako kobnog vijeka. Časna je, jer je postala maticom 
drugih Kongregacija: »Male« i »Vanjske«. Časna je, jer su petori¬ 
ca preuzv. gospode Biskupa, Stadler, Šarić, Strossmayer, Akša- 
mović i Budanović, upisani u njezin album kao začasni članovi. 
Časna je, jer je 3 godine njezinim nadstojnikom bio Petar Barbarić, 
svete uspomene. Časna je, jer je iz nje izašlo toliko svećenika, re¬ 
dovnika, upravitelja i osnovatelja Marijinih zborova. Ova je Kon¬ 
gregacija g. 1891. prva u svoja posebna pravila uvrstila i ovo: 
»Zbornici će gojiti osobitu pobožnost k Božanskom Srcu Isusovu«, 
a ta je odluka kasnije bila prihvaćena od više drugih Kongregacija. 
Njezina 24. studenoga 1907. osnovana »Akademija sv. Ivana Zla- 
tousnog«, kasnije prozvana literarnom sekcijom, duge je godine iz¬ 
davala svoje »Travanjsko Smilje« (1907.—1914.; 1921.—1929.) Na¬ 
dalje je ova Kongregacija g. 1912. na poticaj generalnog prefekta 
o. Lachmayera uvela vrlo svečanu godišnju obnovu posvete svih 
đačkih Kongregacija na blagdan Bezgrešnog Začeća i osim drugih 
uspjelih priredbi upriličila nekoliko zajedničkih »svečanih zboro- 
vanja« (1926.—1930). Vivat, crescat, floreat! 


Upravitelji velike sjemenišne Kongregacije: 


1889. 0. Brixi, 1889. 0. Tschann, (exhortator: O. Brixi), 1890. O. Celin- 
šćak, 1895. O. Kilank, 1897. 0. Kulunčić, 1900. O. Zabeo, 1902. O. Puntigam, 
1905. O. Rakovec, 1906. O. Kujundžić, 1908. O. Umnik, 1911. O, Rabađija, 1912. 
O. Kulunčić, 1914. O. Rabađija, 1918. O. Zabeo, 1919. O. Predragović, 1926. 0. 
Flodin, 1928. 0. Ivčić. 

Sveukupni broj u album unesenih zbornika 563. Od njih je dosada 
(VIII. 1932.) postalo svjetovnih svećenika kojih 120, redovnika 26. Preminulo 
je oko 25 članova. 

Sadašnje stanje (1932.): zbornika 94, kandidata 0, postulanata 7, 
aspiranta 2; svega 103. 

Sekcije: I. Asketska: klanjalačka (17. II. 1927.), članova 75. — IL 
Apostolske: 1. misijska (6. I. 1919.), čl. 82; 2. ćirilometodijska (22. XI. 1927.), 
čl. 75; 3. za katol. akciju (31. V. 1928.), čl.: svi. — III. Izobrazbene: 1. literarna 
(24. XI. 1907.), čl.: svi; 2. pjevačka (22. XI. 1927.), čl. 46. — IV. Karitativna 
(4. XII. 1931.) 

2- Vanjska Kongregacija Kraljice Anđela, sv, Alojzija 
i sv. Stanislava. 

Kako je s početka broj vanjskih katoličkih đaka, navlastito u 
višim razredima, bio vrlo neznatan, nije se dugo moglo ni pomisli¬ 
ti na osnutak Kongregacije za njih. Tek iza 14 godina odvaži se 
veliki prijatelj mladeži, o. Puntigam, na oprezan pokus. Na Bez¬ 
grešno Začeće g. 1896. otvori Kongregaciju za seminarce nižega 
tečaja, te primi u nju i nekoliko vanjskih đaka, ne bi li uz pri¬ 
mjer revnih seminaraca i sami postali čestiti zbornici, zdrava je¬ 
zgra za osnutak buduće, ako Bog da, Kongregacije vanjskih đaka. 
Iza dvije godine vrati o. Puntigam seminarce sjemenišnoj Kongre¬ 
gaciji, a vanjski ostadoše sami. More, kojim je plovila njihova la¬ 
đica, bilo je nerijetko uzbrkano, vjetrovi protivni, gusari vrebali, a 
po kojega i zarobili. No zato je mlada četa dobila odličnog suput¬ 
nika, kneza Biskupa, sada nadbiskupa Antuna Bonaventuru Jegli- 
ća, koji se udostojao njoj priključiti kao začasni član. Za vrijeme 
rata spade broj zbornika na 5 ili 6. Uza sve to lađica se ne zausta¬ 
vi, osim jedan ili dva puta, kad je Kongregacija po nekoliko mje¬ 
seci bila obustavljena. I opet je razapela jedra i s povoljnim vje¬ 
trom zaplovila. Kad eto 17. siječnja 1920. pukne grom iz vedra ne¬ 
ba. Zemaljska vlada za Bosnu i Hercegovinu zabrani sve đačke 
Kongregacije. No i ovoj buri lađica sretno izmače. Jedrila neko 
vrijeme po noći, a doskora opet po bijelom danu. Opet se s vrha 
jarbola slobodno vije zastava Kraljice nebeske. Vanjsku Kongre- 
ciju ide i ta zasluga, što je po svojem bivšem prefektu Ljubomiru 
Marakoviću prva pokrenula osnivanje katoličkih đačkih časopisa 
i sama u prosincu 1906. izašla s prvim pokusom svoje vrsti, s 
»Travničkim đakom«. 


/ 

Upravitelji vanjske Kongregacije: 

1896. 0. Puntigam, 1897. O. Vajc, 1898. O. Puntigam, 1901. O. Krajinović, 
1902. 0. Vajc. 1903. O. Rabađija, 1904. O. Horman, 1905. O. Puntigam. 1908 O. 
Rabađija, 1909. O. Predragović, 1911, O. Lachmayer, 1912. O. Predragović, 1913. 
O. Vanino, 1914. O. Rabađija, 1917. 0. Krajinović, 1919. O. Turčić, 1922. O. 
Gartler, 1923. 0. Turčić, 1925. 0. Filipović M. f 1928. 0. Turčić, 1930. O. Maslać, 
1931. O. Filipović Iv. 

Sadašnje stanje: zbornika 18, kandidata 4 . 

Sekcija je bilo sad više, sad manje. God. 1906. bile su 4 sekcije: 
euharistijska, za širenje dobre štampe, za pjevanje i tamburanje i literarna sek¬ 
cija. God. 1914. spominje se uz euharistijsku još i sekcija sv. Ćirila i Metoda i 
osnovala se knjižnica. Kad je te godine nastao rat, posebna je sekcija pisala 
listove za nepismene ranjenike. God. 1917. apstinentski pokret dobio svoju sek¬ 
ciju. I misijska je sekcija u svoje doba lijepo radila. 

O pokojnom zborniku Petru Pašaliću (t 20. IX. 1915.) piše Glasnik 
S. I. (1916., 174.). 

3. Mala sjemenišna Kongregacija Gospe od Anđela pozdravljene i 
sv. Ivana Berchmansa. 

Ova je Kongregacija sa seminarce nižega tečaja zapravo dva 
puta osnovana. Prvi put na Bezgrešno Začeće g. 1896. hoteći mla¬ 
dež zbornike potsjetiti, da im valja biti čistim i nevinim poput 
Anđela, izabra im o. Puntigam za Zaštitnicu Kraljicu Anđela, a za 
medaljice dade im bijele vrpce, da ih već sama boja opominje na 
ljiljan sv. čistoće. No u toj su Kongregaciji privremeno bili pomi¬ 
ješani s vanjskim đacima. Nakon dvije godine trebalo je ipak od¬ 
lučiti, čija će konačno biti. Bilo je silnih razloga u prilog jednih i 
drugih, seminaraca i vanjskih. Tezulja nesigurno zatitra, nagne se 
sad amo sad tamo, dok najzad ne prevagne za vanjske. Seminar - 
ci se morali iznova priključiti matici Kongregacija. I opet prođu 
dvije godine, a novi upravitelj sjemenišne Kongregacije, s njim i 
njegovo vijeće, napose prefekt Antun Prešeren, živo osjetiše po¬ 
trebu, da seminarci nižega tečaja dobiju svoju posebnu Kongrega¬ 
ciju. I tako bi po drugi put osnovana i otvorena na Svijećnicu g. 
1901. Crvene vrpce imaju zbornike sjećati na žar ljubavi Božje i 
Gospine. Krasan je to vrtić, gdje bujno cvate »duhovno cvijeće«. 
God. 1912. dne 14. veljače osnova literarnu sekciju. Ime »sekcija« 
bilo im je nešto novo, nečuveno, pa je o. upravitelj imao dosta mu¬ 
ke, dok mladim zbornicima razjasni, o čem se tu radi. Ali kada 
shvatiše, veselo se i junački latiše posla. Prvi predsjednik bio je 
Blaž Tomas, danas sudac i svijestan katolik. Ostali su odbornici 
bili: Ivan Stemen, danas župnik, Ivan Kozelj, danas učitelj novaka 
D. I., i Josip Binder, koji je doskora podlegao sušici. Ne prođe iza 
toga ni punih 7 godina, a »Mala« Kongregacija prva od svih Kon¬ 
gregacija osnova misijsku sekciju. Evo ukratko, što i kako je bilo. 
U srpnju g. 1917., usred krvavog rata održa se u Zagrebu I. sasta- 


21 


nak hrvatskih upravitelja Marijinih Kongregacija. Bilo je tu na 
okupu 33 moderatora, 3 Biskupa i 14 drugih svećenika. Jedan re¬ 
ferent preporuči među ostalim osnutak misijskih sekcija. Koja će 
se Kongregacija prva odazvati? Ta valjada referentova. A to je 
upravo bila ova »Mala« Kongregcija. Ali polako! O. upravitelj ne 
će, da svojim zbornicima nešto nametne, što možda sami ne žele. 
Saopći revnom kleriku sedmoškolcu, Draganu Dujmušiću (mla¬ 
đem), svoju namisao, ne bi li on stvar kod mladih zbornika pokre¬ 
nuo, ali ne odavši nipošto, da je to želja samog o. upravitelja. I 
doista brzo, ko u svoje ime, predobi dva stupi Male Kongregacije, 
prefekta Glavaša i tajnika Ceceka. Evo ih ocu upravitelju, hoće, 
da i njega predobiju! No on ih na oko hladno primi. Ta, jesu li i 
ostali zbornici za to? »Jesu, jesu«, stanu uvjeravati. Ali da to 
nije možda vatra, što plane, pa stane? Sad se oni dali na još rev- 
niju agitaciju, a kad je oduševljenje već zahvatilo cijelu Kongrega¬ 
ciju, odredi o. upravitelj, da se priredi opća skupština, gdje će se 
o tom vijećati i glasovanjem odlučiti. Iza vrlo pomnjive priprave 
održa se ta skupština na Sv. tri Kralja g. 1918. Predsjedao klerik 
Dujmušić. Održali su veoma uspjele referate: Andrija Glavar IV. 
r., Dragan Kamber II. r., Slavko Cecek IV. r. i Ivan Mijić IV. r. 
Iza svakog referata slijedila je živa debata. Plod je bio devet re¬ 
zolucija kao devet osnovnih pravila. Tim je sekcija bila ustanov- % 
ljena, te je odmah počela i raditi. Predsjednik i referenti skupšti¬ 
ne, ovi glavni osnivači sekcije, postali su svi svećenici, jedan od 
njih, Glavaš, Isusovac. Za Malom Kongregacijom povedoše se 
mnoge druge, čemu je osobito doprinio »Kalendar Srca Isusova i 
Marijina«, koji je njezin primjer kao plodno sjeme raznio na sve 
strane. Već iza deset godina malo je koja, barem revnija Kongre¬ 
gacija, bila bez misijske sekcije. 

U vrijeme svjetskoga rata bila je ova Kongregacija punih 16 
mjeseci raspršena. Seminarci nižeg tečaja ostali su kod kuće, a 
zato je novi upravitelj, o. Kraliček, ostao bez zbornika, kralj bez 
vojske. 

Upravitelji male sjemenišne Kongregacije: 

1901. O. Krajinović, 1901. 0. Puntigam, 1902. 0. Zabeo, 1905. O. Rabađi- 
ja, 1911. O. Zabeo, 1913. O. Predragović, 1914. (O. Kraliček), 1915. O. Zabeo, 
1918. O. Kraliček, 1919. O. Zabeo, 1920. O. Leopold, 1921. O. Zabeo, 1923. O. 
Turčić, 1925. O. Zabeo, 1925. O. Gartler, 1926. O. Benković, 1927. O. Turčić, 
1928. O. Ivčić. 

Sveukupni broj u album dosad unesenih zbornika 405. 

Sadašnje stanje: zbornika 46, kandidata 3, postulanata 0, aspira- 
nata 10; svega 65. 

Sekcije; 1. Asketska: adoratorska (25. III. 1928.), čl. 62. — 2. Apo¬ 
stolska: misijska (6. I. 1918.), čl. 77; njoj je pripojen i Apostolat svetoga Ćirila 
i Metoda; — 3. Izobrazbene: literarna (14. II. 1912.), čl. 77; pjevačka, (17. XII. 
1927.). 

4. Kongregacija Malog sjemeništa D. I. 

To je najmlađa između 4 posestrime, đačke Kongregacije. 
Dne 13. rujna 1921. bi na Bunarbaši otvoreno Malo sjemenište 
Družbe Isusove. Bilo je s početka premalo seminaraca, da bi se za 
njih osnovala Marijina Kongregacija. Zamijenit će je međutim 
»Zbor Srca Isusova«, sličan ustrojem Kongregaciji, samo što nije 
bilo kandidature, nego su svi odmah postali pravi članovi. Druge 
je godine već bilo 14 seminaraca, među njima 7 zbornika raznih 
Kongregacija. I već se 5. listopada 1922. Zbor Srca Isusova pre¬ 
tvori u Marijinu Kongregaciju. Za drugotnog zaštitnika bi odmah 
jednodušno izabran sv. Ivan Berchmans, kojemu je i onako sjeme¬ 
nište posvećeno. Ali koji da bude glavni naslov Kongregaciji? O 
tom se puno vijećalo i raspravljalo, a dugo bez uspjeha. Isključeni 
su bili naslovi ostalih travničkih Kongregacija, a upravitelj je že¬ 
lio, da glavna svečanost padne u koji školski praznik, kako bi se 
proslavila u potpunom veselju. No takva Marijina blagdana nije 
bilo, te bi napokon prihvaćen prijedlog bivšeg učitelja novaka, o. 
Hamerla, da Kongregaciji bude zaštitnica »Gospa od Puta«, koja 
se sl^vi 24. svibnja. »Gospa od Puta« neka seminarce D. I. puti 
ravnim putem u novicijat. Istina, školski je to dan, treba će sve¬ 
čanost prenositi u nedjelju. Ali što će, kad nema druge? No nije li 
se na ove brige svoje djece rajska Djeva u nebu blago nasmjehnu- 
la. Jer gle, već prve godine (1923.) pade njezina svetkovina na 
školski praznik, na majalis; a već druge godine (1924.) postade taj 
dan narodnim blagdanom. Ama ko naručen! Na Gospu od Puta 
1927. g. blagoslovi vlč. o. provincijal Prešeren lijepu lurdsku spi¬ 
lju koja se u vrtu podigla. Pred njom se izravnala zemlja, naokolo 
se zasadili borovi. Za ljetnih večeri seminarci rado tu svojoj Gospi 
pjevaju; za povoljnog vremena drže pred njom sjednice svojih sek¬ 
cija, a na Gospu od Puta imadu akademiju, na koju pozivaju i go¬ 
ste iz nadbiskupskog sjemeništa. Navečer bude bajna rasvjeta. 

Upravitelji Kongregacije u Malom sjemeništu D. /.: 

Zbora Srca Isusova: 1921. O. Zabeo; Marijine Kongrega¬ 
cije: 1922. O. Zabeo, 1931. 0. Gartler. 

Sveukupni broj u album dosad unesenih zbornika 58. 

Sadašnje stanje: zbornika 23, kandidata 8, aspiranata 7; svega 38. 

Sekcije: 1. literarna (osn. 7. XI. 1922., a podijeljena 8. IX. 1929), 
član.: svi. — 2. misijska (osn. 7. XI. 1922.) s Apostolatom sv. Ćirila i Metoda 
(10. XII. 1927.), čl.: svi — 3. za duhovna sijela (osn. 17. I. 1926.), čl. 20. 

Članak je uzet iz jubilejske knjige: »Travnička spomenica«. 
Uredio o. Kamilo Zabeo D. I. Sarajevo 1932. Tiskara »Bosanska 
Pošta«. 8° str. 448. Lijepa je opremom i mnogobrojnim ilustracija¬ 
ma — urešena je sa 107 slika. Bogata je biranim sadržajem: po- 
vjesničkim, pedagoškim, biografskim i pjesničkim. Knjiga je trajne 
vrijednosti. Zanimljiva je i za one, koji nijesu bili travnički đaci. 

Najtoplije preporučamo nesamo kongreganističkim knjižnica¬ 
ma nego i pojedincima kongreganistima i kongreganisticama. 

S poštom ukusno uvezana stoji samo 65 Dinara. 

Narudžbe prima: 

Akademija »Regina Apostolorum« 
Sarajevo 

Koroščeva 15. I. kat. 


f AGNEZA ROSIĆ. 

Bog je uze kao cvijetak 
U vrt svoga raja 
Da ugodnim glasom svojim 
Slavi Gospu maja. 

Našim tihim i dragim Nazaretom struji novi život proljetnoga 
čara, a nje nema — naše mile drugarice Agneze, koja se veselila 
životu i pjesmi i proljeću. Naš divni vrt osuo se ponosnim ružica¬ 
ma, nježnim ka¬ 
ranfilima, a skoro 
će proćvasti i onaj 
divni simbol djevi¬ 
čanske duše, bijeli 
lijer — a nema nje, 
naše Agneze, da 
skupa s nama ve¬ 
liča ljiljanovu bje¬ 
linu. Da, nema Je 
među nama, ali 
njena duša šeta 
vački zbor, a pjesma joj bruji kroz crkvenu atmosferu u visine do 
Prijestolja Božjega. 

Agnezo! Mila naša drugarice, draga naša pjevačice, moli za 
nas — za svoga ljubljenog daidžu, koji kiti grob Tvoj bijelim * 
ljanima — za Tvoje tugujuće roditelje u Travniku. Ne zaboravi 
nas — Tvojih. Kongreganistica. 



vrtom rajskih lji¬ 
ljana i u povorci 
svetih djevica pje¬ 
va piesmu Neoka¬ 
ljanoj, kojoj se po¬ 
svetila i slavila ju 
milozvučnim gla¬ 
som pjesme svoje. 
Milina ju je bilo 
slušati, kako upra¬ 
vo anđeoskim pje¬ 
vom diže naš pje- 


NOVA PJESMARICA, zbirka crkvenih pjesama s nota- 
m a. Ovdje ćeš naći pjesme, koje se pjevaju u Svetištu Srca Isuso¬ 
va u Zagrebu, a dobro će doći svim revnim pjevačima i zborovima 
po našim župama, gdje se ikako goji crkveno pjevanje. Ovaj I. dio 
sadržaje: Advcntskc i Božične pjesme, koje su tiskane vrlo 
ukusnim noticama i zornim tekstom. Ovaj sveščić od 32 pjesme 
izvadak je iz velike crkvene pjesmarice »Magnifikat«, koji će se 
dogotoviti, ako Bog dade, za 1 - 2 god. Cijena je 3 Din., a na sva¬ 
kih deset komada dobiva se jedan primjerak badava. Naručuje se 
kod Uprave »Glasnika Srca Isusova«, Palmotićeva 31. 

IZ ZBORNIČKOG PERIVOJA. 

Kongregacije i misijske izložbe. 

Veliko je značenje i svrha Misijskim izložbama. U njima se 
sjajno očituje apostolski duh onih, koji ih priređuju i za njih rade. 
Ovakve su izložbe i najbolja propaganda za širenje misijske ideje. 
I hvala Bogu i Gospi lijepo se za Misijske izložbe zauzimlju naše 
Marijine Kongregacije poimence ženske. Pa gdjegod je bila dosele 
u našim krajevima Misijska izložba, a u mjestu postojala Marijina 
Kongregacija ili ondje stanovala makar samo jedna vanjska kon- 
greganistica, posvuda su snažno sudjelovale pri ovom eminentno 
apostolskom radu. Tako na pr.: 

Prigodom Euharistijskog kongresa uZagrebug. 1930. pri¬ 
redila je Misijsku izložbu Marijina Kongregacija zagrebačkih go¬ 
spođa od Navještenja Marijina. Izloženi su bili razni ručni radovi, 
što su ih upravo ove gospođe kongreganistice same napravile. 

Za Misijske izložbe u Vinkovcima revno su surađivale 
i tamošnje vanjske članice zagrebačke Mar. Kongr. učiteljica. 

U radu za Misijsku izložbu u Slavonskoj Požegi su¬ 
djelovale su Marijine Kongregacije gospojica i učenica građanske 
škole. 

U Suboticiza Misijsku izložbu, koja je bila od 16. do 18. 
svibnja 1931, dala je inicijativu i mnogo se trudila oko nje Mariji¬ 
na Kongregacija gospojica. 

Dvije godine spremale su zajedno s drugim gospođama i go- 
spojicama u Osijeku Misijsku izložbu — bila je od 24. svibnja 
do 5. lipnja 1931 — vrijedne članice Mar. Kongr. gospođa. 

Velikih si je zasluga stekla za Misijsku izložbu u Križev¬ 
cima, koja je bila od 14. do 17. kolovoza 1931, gospođa Vjeko- 
slava Matijević učiteljica u m., vanjska članica zagrebačke Mari¬ 
jine Kongregacije učiteljica. 

U Splitu priredila je Marijina Kongregacija gospođa i go¬ 
spojica Misijsku izložbu od 26. rujna do 5. listopada 1931. 

Za Misijsku izložbu u Šib eniku mnogo je radila sjemeniš- 
na Marijina Kongregacija. 

Na Misijskoj izložbi kod sv. Duha u Zagrebu u Domu 
sv. Franje kod 00. Konventualaca od 3. do 11. listopada 1931. 
bili su izloženi lijepi ručni radovi Križarica, koje su i članice Ma¬ 
rijine Kongregacije za djevojke. 

Anđeli čuvari Misijske izložbe k od Svetišta Srca Isu- 
s o v a u Zagrebu od 22. do 29. studenoga 1931., koji su izvrsno 
obavljali i ulogu tumača bile su članice gospojinske Marijine Kon¬ 
gregacije od Navještenja i Marijine Kongregacije građanki. Gospo¬ 
đe kongreganistice od Navještenja uredile su osobitim marom onaj 
dio, gdje su bili predmeti za prodaju u korist misija. 

Neka Blažena Gpspa naplati obilato svu požrtvovnost ovih 
plemenitih duša! J. P. 

f O. IVAN DVORNIK D. L 


ODIO se je u Splitu. Jedan mu je 
brat bio pokojni zadarski nadbiskup 
Matej Dvornik. Kao sjeminarac gim¬ 
nazijalac primljen je bio u đačku 
Marijinu Kongregaciju u 
Zadru godine 1879. U Isusovce je 
stupio g. 1883, za svećenika je zare¬ 
đen g. 1896. Umro je u Zagrebu na 
osminu Uzašašća Isusova na nebo u 
mjesecu Marijinu u četvrtak 
12. svibnja o. g. u 4 sata izjutra u 66. 
godini života, u 49. redovništva, a 
36. godini svećeništva. 

O. Dvornik bio je revan poslenik u vinogradu Gospodnjem 
kao propovjednik i ispovjednik, pučki misijonar, vođa duhovnih 
vježba, prezes Marijinih Kongregacija. Mnogo godina bio je kori- 
zmenjak, a to znači u Dalmaciji i Istri u korizmi svaki tjedan 
barem dvije, tri, pa i više propovijedi držati i to odulje. Tako je 
u korizmi propovijedao u Montani (1899.), u Hvaru (1900), u 
Malom Lošinju (1901), u Trogiru (1902), u Splitu (1903), u Cresu 
(1904), u Pagu (1905), u Hvaru (1906), u Korčuli (1907), u Blatu 
(1908), u Splitu (1909), u Visu (1910), u Komiži (1911) itd. 

Sto osamdeset i pet (185) misija držao je po Dalmaciji, Istri, 
Hrvatskoj, Slavoniji i Bačkoj. Prvu je misiju držao u župi Novi¬ 
grad, zatim u župi Virje, Sigetec, Peteranec, Gola — sve ovo pet 
misija bilo je g. 1899. od 1 —29 listopada uzastopce. Najviše ih je 
držao u godini 1921. naime 25 misija. 

Velik je broj Duhovnih vježba vodio, zadnje časnim sestrama 
sv. Križa u Djakovu od 1 — 9 ožujka o. g. 

Svagdje, gdje je bio, uvijek je bio prezes Mar. Kon¬ 
gregacije osim onih godina kada je bio isključivo pučki misi¬ 
jonar, no i tih je godina zamjenjujući koga govorio par puta u go¬ 
dini na sastancima kongreganističkim. U Djakovu je bio prezes 
bogoslovne Marijine Kongregacije, u Sarajevu muške i ženske, u 
Dubrovniku: klerika u sjemeništu, građana, radnika, gimnazija¬ 
laca, nautičke škole, građanske škole, učenica u zavodu Ančela 

— kroz nekoliko godina je — i šest Kongregacija istodobno vodio, 

— u Splitu je bio prezes svećeničke Kongregacije, građana, gospo¬ 
đa; u Zagrebu je bio prezes Mar. Kongregacije djevojaka. 

Kao Starješina — a bio je preko 17 godina (u Dubrovniku 11 
godina, u Splitu 6 godina i u Zagrebu vicerektor neko vrijeme) — 
brižan za svoje podložnike bijaše pun pouzdanja djetinjeg u milost 
i pomoć BI. Dj. Marije. 

Svi, koji su bolje poznavali O. Dvornika, ističu njegovu van- 

rednu pobožnost prema BI. Dj. Mariji. Vrlo je osjetljiv bio na mor¬ 
sku bolest. I zato uvečer onoga dana, kada bi morao kamo puto¬ 
vati parobrodom ili lađom u dušobrižničkom poslu, postavio bi u 
prozor lijepu sliku BI. Dj. Marije i bio je sretan. Gospa ga saču¬ 
vala i nije mu ništa bilo. 

Vrlo je štovao sv. Stanislava i rado molio ovu molitvu: »Pre- 
ljubezni Stanislave, serafine ljubavi i nevinosti; ja nevrijedan tvoj 
sluga, preporučam ti dušu svoju. Molim te za ljubav koju ti je Isus 
iskazao, koga si primio u naručju u spodobi djeteta i u Pričesti po 
rukama Anđela, i za ljubav Marije, koja te je više puta posjetila: 
čuvaj me od svakoga grijeha, dajuć mi onaj strah od kojega si pa¬ 
dao u nesvijest. Isprosi mi anđeosku čistoću srca i jakost proti na¬ 
pastima, 
nuvši 
tvoje 
da ja 
rođen 
menite 


utis- 
mi ono 
čuvstvo: 
nijesam 
za vre- 
stvari, 
već za vječne i 
da za ove imam 
živjeti a ne za 
one; tako da 
zaslužim smrt 
sličnu tvojoj u 
Srcu Isusovu i 
u naručju Mari¬ 
je. Amen. 

Jednom mu 
kaže jedan drug: 

Ova Gospina 
sličica, što je 
držite na vrati¬ 


ma sobe s unu¬ 
trašnje strane, 
već je sva izli¬ 
zana. Treba da 
je promijenite ■: 
Na to će mu O. 
Dvornik: »Go- 
soa mi je sve u 
Osobitim je 
zanosom vodio 
Društvo Srca 
Isusova, za nji¬ 
hov se napre¬ 
dak živo zauzi¬ 
mao. »Najviše 
volim voditi k 
Bogu prosti 
puk«, reče pri- 
godimice »Si¬ 


romasi, bijedni¬ 
ci i nevoljnici: to su moji miljenici. Stalan sam da njih Bog najviše 
voli.« 


»Na sprovod O. Ivana Dvornika« — piše Hrv. Straža u br. 
110 — »pohrlio je tako reći cijeli katolički Zagreb. Premda je bio 
radni dan našli su se na Mirogoju predstavnici svih katoličkih or¬ 
ganizacija i institucija . .. Došli su na sprovod i mnogi drugi za¬ 
grebački katolici, koji su držali svojom dužnošću, da iskažu po¬ 
sljednju počast svećeniku, koji im je tako često dijelio najveću 
utjehu izmirujući im dušu s Bogom. U pobožnoj molitvi ispratili 
smo smrtne ostanke dragoga O. Dvornika do Isusovačke grobnice 
sjećajući se sa zahvalnošću, kolike je terete grijeha on dignuo s 
duše nas pojedinaca pokazujući i u najtežim slučajevima široko 
shvaćanje i nalazeći uvijek pravu pedagošku riječ za svoje vjer¬ 
nike . . . Već sama njegova ozbiljna pojava ulijevala je poštovanje, 
pouzdanje i ljubav. Nikada se nije isticao u javnosti, ali je njegov 
rad bio neprekidna žrtva, neprekidan apostolat i molitva.« 

Sprovod je vodio Msgr. Dr. Antun Slamić, zagrebački kano¬ 
nik uz asistenciju preč. g. Krešimira Pećnjaka, duhovnika nadb. 
bogosl. sjemeništa i jednog bogoslova. Psalme, Benedictus, Re- 
sponsoria pjevao je s asistencijom pjevački zbor zagrebačkih bo¬ 
goslova. Velik je broj bio Franjevaca s Kaptola, koji su došli sa 
svojim klericima, brojno su bili zastupani Konventualci, Franjevci 
Trećoreci, Salezijanci, Bazilijanci, Dominikanci. Korporativno je 
bila nadbiskupska gimnazija zagrebačka. Vanjsko svećenstvo je 
došlo pod vodstvom preuzv. g. biskupa Dr. Dominika Premuša i 
to nesamo iz Zagreba nego i iz okolice zagrebačke. Mnogo je bilo 
članova Mar. Kongr., a Kongregacije gospođa od Navještenja, gra¬ 
đana, građanki, djevojaka s barjacima, koji su bili pre- 
vijeni crnim florom. Osim toga bilo je mnogo od gospode i građa¬ 
na, muškog i ženskog svijeta i raznih čč. sestara. Sestre Milosrd¬ 
nice sv. Vinka u zagrebačkoj Matici prikazale su odmah svaka 
kroz tri dana sv. Pričest za pokojnog O. Dvornika — a ima 215 za- 
vjetovanih sestara. 

Zagrebačka Kongregacija gospođa od Navještenja u ime vi¬ 
jenca dala je novčani dar za bengalsku misiju, a zagrebačka Kon¬ 
gregacija djevojaka dala je u Isusovačkoj crkvi čitati 3 sv. Mise 
za pokojnog svoga bivšeg prezesa. 

Josip Predragović D. L 


IZ ŽIVOTA ZA ŽIVOT. 

Koliko si % kongreganist? 

U jednoj hrv. muškoj Marijinoj Kongregaciji držao je na 
zborničkom sijelu mnogogodišnji revni član njezin vrlo uspjeli re¬ 
ferat o životu i radu iste Kongregacije. Između ostaloga reče i ovo: 
»Ima nas danas 40 u Kongregaciji i to 36 aktivnih članova, a među 
njima nekolicina i sa 100% aktivnosti... i makar sa zadovoljstvom 
možemo konstatirati, da među zbornicima ima i takovih, koji vrše 
100% sve, što pravila Kongregacije traže: to ipak nažalost ne mo¬ 
že se i ne smije se prešutjeti, da ima među nama i takovih, koji 
uhvate tek po koji %.« 

Koliko si % kongreganist ti? Koliko li sudjeluješ u životu i 
radu svoje Kongregacije? Od onih, koji samo tuj i tamo dođu na 
sastanak zbornički, niti ima Kongregacija mnogo koristi, a 
niti oni sami mnogo od Kongregacije. Za takove je bolje, da sami 
istupe ili da ih se briše iz Albuma. 

Nego i od onih, koji redovito dolaze na obične kongregani- 
stičke sastanke, koliko ih surađuje u pojedinim sekcijama i koli¬ 
kom revnošću i ustrajnošću? Pa ipak je rad u sekcijama mjerilo 
života Marijine Kongregacije.« 

Koliko i kako istupaš apostolski u javnom životu, gdje bi mo¬ 
gao i morao? J< P- 

ŠTOVANJE BL. DJ. MARIJE U »ADVENTU«. 

SOBITO zadnjih dana »Adventa« po¬ 
tiče Duh Sveti naše duše da promišlja¬ 
ju o dubokoj tajni utjelovljenja Sina 
Božjega. 

Kongreganistica, koja ljubi svoju 
nebesku Majku, duhovno prati i pro¬ 
življava baš u Mariji tu najveću tajnu 
ljubavi Božje. Lijep adventski običaj 
vlada u nekim Kongregacijama kao na 
pr. u gospojinskoj Kongregaciji od Na- 
vještenja u Zagrebu. Da se prema prilikama udesi i što više usvoji 
opisat ćemo ga, kako se provodi kod mladeži ursulinskoga zavoda 
u Varaždinu. 

U duši svakoga djeteta titra već božično veselje! »Bliži se 
Isus« — ta riječ ga prati svuda. I djeca paze, tihano paze — kako 
da priprave Isusu što ljepši stan u jaslicama srca svoga. Devet da¬ 
na pred Badnjakom posvete djeca svojoj nebeskoj Majci. Ona, Ne¬ 
beska Kraljica, moli stan za porod Sina svoga! Bila je odbijena od 
tolikih obitelji grada Betlehema. »Nijesam li i ja svojom mlakom 
pobožnosti ražalostila Majčino srce?« pitaju se duše tih dana. Svo¬ 
jom revnošću žele da to poprave i da razvesele nebesku Majčicu. 

Bude i vanjskih priprava, koje privlačivo djeluju na mlade i 
poletne duše. U školskim sobama i u učioni konvikta prirede dje¬ 
ca zajedno sa svojom učiteljicom lijepi oltarić za kip Marijin. Po 
mogućnosti okite ga cvijećem i svijećama. I svaka učenica imade 
po jednu svjećicu. Najljepša svjećica mora da je njeno srce, da 
plamti ljubavlju prema nebeskoj Majci. Učiteljice tumače svojim 
učenicama duboko značenje tog pohoda Marijina. Nebeska Majka 
želi da po Euharistiji dademo stan milome joj Sinu. I evo kodira¬ 
nih zornica ili kod kasnije mise stupaju naša djeca k stolu Go¬ 
spodnjem. Marija im je donijela Isusa . .. sad će da joj i one pri¬ 
prave lijep stanak. Djevojčice se poredaju u procesiju sa zapalje¬ 
nim svjećicama. Pred povorkom nosi njihova učiteljica kip Mari¬ 
jin. Tihim samostanskim hodnicima ore se sada pjesmice u slavu 
Marijinu: »Ave!« »Salve!« . . . »Zdravo budi Marijo!« . . . 

Na vratima određenoga razreda zaustavi se povorka. Svi 
kleknu i mole: 



»Primite nam Majku dragu 
I kod vas Joj dajte stan; 
Neka čista tuj prebiva, 
Blagoslov svoj dade vam! 
Nju ljubite, štujte vijek 
Dok vam traje žića tijek!« 

Djeca u razredu sa zapaljenim svjećicama u ruci kliču: 

4 

Zdravo da si Gospo sveta, 

Zdravo da si vazda svud! 

# Radosno Te sad pozdravlja 

Tvoje djece harna grud! 

Ljubit Tebe obećaje, 

Srce svaka Teb’ predaje, 

Moleć, * Majko, u sav glas 
U zadnji nas ne ostavi čas! 

Učiteljica poljubi kip i postavi ga na oltarić. Lijepom kojom 
pjesmicom pozdrave sada djeca svoju Majku. Taj dan u školi više 
mole i pjevaju, a i rade sve na slavu One, koja se dostojala da ih 
pohodi. Učiteljica razveseli djecu pripovijedajući o milosnim zra¬ 
kama »Nebeske Kraljice«. Poslijepodne otprate kip opet svečano 
u drugi određeni razred. Tako se prenosi kip kroz 9 dana na 
uspomenu onih 9 mjeseci, kada je Marija nosila vječnu Riječ u 
prečistom krilu svome. 

Svetim utiscima dolaze djeca kući, te pričaju svojima o to¬ 
me lijepom običaju. 

Tko štuje Mariju kao prekrasno rumenilo adventske zore, 
zasjat će nad njim Sunce vječne ljubavi. . . Isus sa svojim milo¬ 
stima! 


MARIJA — NAŠA MAJKA! 

U mojoj mladosti pored moje dobre zemaljske majčice bila 
sam uvijek sretna. Nisam znala za brige ni za tugu. Učila me, li¬ 
jepe molitvice, a među njima i »Zdravo Kraljice«, koju sam vrlo 
voljela. Nego moja sreća kod moje majčice nije dugo trajala. Tek 
da sam odrasla, meni djevojčici neumolna smrt uze moju majčicu. 
O kako mi bilo teško, kako je bilo sve crno u mojim očima, kako 
je bilo ranjeno moje srce! Vidjela sam se osamljena kao jedino 
stablo u nepreglednoj pustinji. Nisam imala nikoga, ko bi me za¬ 
štitio, ko bi me milo pogledao. Nisam imala ove majčice, koja mi 
uvijek dobre savjete davala. 

Osjećala sam, da je ugaslo sunce moje sreće i veselja. U toj 
najvećoj tuzi, kao da čujem glas: »Zašto si toliko tužna i zašto 
plačeš?« Zar ne znaš, da sam ja tvoja Majka, koja te ne će nika¬ 
da napustiti. Samo bliže k meni, nitko tebi ništa zla ne može u- 
činiti.« Dođem baš jednoj kapelici: »Spilji«. Približim se, pogle¬ 
dam kip Majke Božje. Milo me je gledala. Odmah sam znala, da 
je samo ovdje moja utjeha i pomoć. Kao da mi neki teret sa srca 
pade. Sunce otjera crninu, koja bila dosada pred mojima očima. 
Nestane tuge, osuše se tolike suze. Sretna stajala sam pred ki¬ 
pom Majke Božje. Njojzi sam se preporučivala i posve sigurna 

/ 

bila, da imam Majčicu, koja me k sebi zove i samo Ona je moje 
veselje. Od toga dana prošlo mnogo godina. Ja na Majčicu ne¬ 
besku nisam nikad zaboravila. Rado sam Ju tajno slavila i kitila. 
A gle! Dočekala sam i ove sreće, da mogu postati .dijete Marijino 
i nebesku Majčicu slaviti javno. Osnovana je ovdje u B. Marijina 
Kongregacija, u koju sam i ja stupila. Pristupilo nas je lijepi broj. 
Sve smo sretne. Ne znam koja više. Molit ćemo Nju, Ona je Maj¬ 
ka svih nas. Spletat ćemo vijence od lijepih molitvica i žrtvica, 
pa njima kititi Djevicu Mariju. Nju ćemo moliti, da nas ogrne svo¬ 
jim plaštem i da možemo veselo i sretno uskliknuti: »Marijina smo 
djeca mi!« Članica Mar. Kongregacije. 


DOMAĆE KONGREGACIJE. 



S predstave: Marijina Kongregacija u Silbi. 


Silba — Kongregacija djevojaka. 
Bio je oglašen u ovom glasniku osnu¬ 
tak Kongregacije djevojaka godine 
1927. nastojanjem vč. Don Hinka 
Brnetića, ondašnjeg župnika. Kongre¬ 
gaciju od osnutka do danas vodi ča¬ 
sna majka predstojnica zavoda Sv. 
Fauste sestara Dragocjene Krvi Isu¬ 
sove u Silbi. Svake godine priređuje 
Kongregacija jednu ili više predsta¬ 
va. Jednu takovu izvela je ove godine 
sa dječjim zabavištem. Na programu 
je bilo: 1). »sus među cvijećem« — 
izvađa dječje zabavište. 2). »Smrt 
Marijina« — izvađa Kongregacija. 
Prostorije mjesne Potrošne zadruge, 


gdje se je predstava izvađala, bile su 
dupkom pune. Mnoge se osobe mora- 
doše vratiti, jer ni jesu mogle dobiti 
mjesta. Predstava je ispala preko o- 
čekivanja. Mnogo orošenih očiju po¬ 
kaza, kako je jaki bio utisak prika- 
zbe. Osobito je djelovala živa slika 
smrti Marijine i njezino uznesenje. 
Da se udovolji želji onih, koji nijesu 
mogli prisustvovati, opetovaše pred¬ 
stavu. Da je tako lijepo uspjela za¬ 
bava, zahvaliti treba č. č. sestrama, 
ponajpače č. majci predstojnici. Ovo 
prikazanje dat će pobude zabavištu i 
Kongregaciji, da još ove godine stupe 
na pozornicu kojim igrokazom, koji 

će pobuditi kod gledalaca sve veću 
ljubav prema Bogu, BI. Djevici i Crkvi. 
Drage kćeri Marijine, ustrajte na za¬ 
početom putu! Vi ste male apostolke, 
koje ćete riječju, a još bolje primje¬ 
rom širiti kraljevstvo Kristovo u ovoj 
župi. P. P. 

Zagreb — Kongregacija učenica 
ženske građanske škole u samostanu 
sestara Milosrdnica. Prvi pokretač i 
vođa kongregacije bio je veleuč. gosp. 
Dr. Milan Beluhan. Zanosnim riječi¬ 
ma pozvao je pred Božić 1903 god. 
učenice tadanje više djevojačke škole 
da ih oduševi za službu i štovanje 
Majke Božje. Kroz tri mjeseca držao 
im je predavanja da ih upozna sa 
svrhom, životom i radom u Kongre¬ 
gaciji. 

Dne 24. travnja 1904. god. poveo 
je prviputa lijepu kitu od 46 bijelih 
ljerova — čistih djevojačkih duša — 
pred oltar prečistoga Srca Marijina 
u samostansku crkvu sv. Vinka. Kon¬ 
gregacija bi pod naslovom BI. Dj. 
Marije bez grijeha začete i zaštitom 
sv. Agneze osnovana. U prisutnosti 
čč. ss. učiteljica i dječjih roditelja 
obavio je svečani obred primanja uz 
asistenciju tadanjih kateheta samo¬ 
stanskih škola vč. g. Dr. Mirka Do- 
vranića i sada već pok. gosp. Antuna 
Kotlarskoga. Redoviti sastanci oiii su 
svakoga petka. Osim toga imalo je 
poglavarstvo svoja vijećanja triput na 
mjesec. Koncem prve godine imala je 
Kongregacija 46 pravih članica i 24 
kandidatice. Pod mudrim vodstvom 
revnog upravitelja raslo je odušev¬ 
ljenje za Kongregaciju. Iz godine u 
godinu jačala je nesamo brojčano, 
već je i nastojala da po duhu svete 
Crkve živi praktičnim katoličkim ži¬ 
votom. Nije bilo kroz 28 godina ni¬ 
jedne katoličke manifestacije u kojoj 
ne bi i ona sudjelovala. U godini svo¬ 
ga osnutka proslavila je devetnicom,, 
svečanim primanjem i krasnom aka¬ 
demijom 50 godišnjicu proglašenja 
Bezgriješnog Začeća. Kad se broj čla¬ 
nica prilično umnožio, osnovane su u 
Kongregaciji god. 1910/11 tri sekcije: 


sekcija Presvetoga Srca Isusova, sek¬ 
cija »Ljubav k bližnjemu« i literarna 
sekcija. Prve dvije sekcije pohađale 
su često Presveti Sakramenat i širile 
pobožnost k Presvetom Srcu. Osim to¬ 
ga radile su ručne radnje za siro¬ 
mašne crkve, sakupljale novac, stani- 
jol i marke za Crnce. 

U mjesecu maju 1914. god. slavila 
se tristogodišnjica osnutka prve Kon¬ 
gregacije u Zagrebu. I tu je Kongre¬ 
gacija učestvovala. U slozi sa osta¬ 
lim zagrebačkim Kongregacijama pri¬ 
bivala je svetoj Misi i zajedničkoj 
svetoj Pričesti u crkvi 00. Isusovaca, 
a iza toga svečanoj matineji u hrv. 
glazbenom zavodu. 

Iste godine slavila je Kongregacija 
svoju prvu 10 godišnjicu. Kroz tih 10 
godina bilo je u Kongregaciji primlje¬ 
no 579 članica. Misijska ideja koja se 
godinama počela jače širiti u Zagre¬ 
bu našla je odziva i u našoj Kongre¬ 
gaciji. Sekcije su izmijenile svoje na¬ 
zive i radile su dalje pod imenom- 
euharistijska i misijska. Pod tim ime¬ 
nom postoje i rade još i danas. Sav 
svoj rad posvećuju u prvom redu mi¬ 
sijama na Balkanu, zatim afričkim 
misijama i širenju misijske štampe. 

Iza 10 godina požrtvovnoga rada 
predao je veleuč. g. Dr. Milan Belu¬ 
han vodstvo Kongregacije sada već 
pok. monsignoru Stjepanu Gjaniću. 
Nestašicu svećenstva za vrijeme svjet¬ 
skoga rata, a i poslije rata osjetila je 
i naša Kongregacija. Teško je bilo 
naći upravitelja. No dobra nebeska 
Majka nije svoju djecu ostavila bez 
duhovnog vod je. U studenu 1916. pre¬ 
uzeo je vodstvo vč. g. Milan Antolić. 
U to vrijeme strašnoga svjetskoga po¬ 
kolja nastojale su i kongreganistice 
da utaže bijedu ratne siročadi. U po¬ 
čast svoje zaštitnice sv. Agnete pri- 
rediše svečanu akademiju kojoj je 
prisustvovalo mnogo odličnih Zagrep¬ 
čana. Sav dobrovoljni prinos od više 
stotina darovahu ratnoj siročadi. 

Školske god. 1919/20 preuzeo je 
vodstvo kongregacije vel. g. Vili.n 
Ivanek. — God. 1921. prisustvovale 
su kongreganistice uz svekoliko ki- 

toličko građanstvo Zagreba prošli, i 
tristogodišnjice smrti sv. Ivana Berch- 
mansa u dvorani hrv. glazbenog za¬ 
voda. Iste godine prigodom otvorenja 
Jeronimske dvorane priredile su sve 
zagrebačke Kongregacije učenica na 
poticaj veleuč. g. dr. Dragutina Knie- 
walda svečanu akademiju sa biranim 
programom. Tri točke programa izve¬ 
la je naša Kongregacija na sveopće 
zadovoljstvo. 20 godišnjicu svoga rada 
proslavila je Kongregacija godine 1924. 
Broj do tada upisanih kongreganisti- 
ca iznosio je 1090. Pod mudrim vod¬ 
stvom svoga upravitelja lijepo na¬ 
predovala. Premda slab. i bolestan ni¬ 
je ostavio svoje Kongregacije, neu¬ 
morno je radio dok ga dne 24 ožuj¬ 
ka 1926 baš u subotu Gospod ne po- 
zva u bolji život. Kongreganistice su 
mu iskazale zadnju počast isprativši 
mrtvo tijelo do hladnoga groba. Dale 
su čitati više svetih misa i dugo se 
molilo za njega prigodom sastanaka. 
Zamijenio ga je vč. gosp. Antun No¬ 
vak. Kako je doskora postao župnik 
ostavio je Kongregaciju. 

Srebrni jubilej proslavila je Kon¬ 
gregacija godine 1929 za upravitelja 


veleuč. gosp. Dr. Josipa Laha. Vri¬ 
jedni upravitelj razveselio je svoju 
Kongregaciju tom zgodom lijepim da¬ 
rom. Dobavio je iz Rima fotografiju 
slavno vladajućeg pape Pija XI sa 
vlastoručnim potpisom. Nakon dvogo¬ 
dišnjega vodstva Dr. Josipa Laha 
preuzeo je Kongregaciju veleuč. gosp. 
Dr. Nikola Kolarek. Od početka škol¬ 
ske god. 1931/32 vodi Kongregaciju 
vjeroučitelj samostanske građanske 
škole profesor Don Ante Jagić. 

Redovni sastanci drže se svake 
srijede. Gospodin upravitelj drži 
kratki govor, a iza toga je blagoslov 
sa Presvetim. 

Sastanci vijeća drže se prema po¬ 
trebi jednom ili dva puta mjesečno. 
Zajednička sveta Pričest je svakoga 
mjeseca. Većina kongreganistica obav¬ 
lja ove godine pobožnost devet prvih 
petaka. Dvije sekcije: euharistijska i 
misijska revno rade svaka na svom 
području. 

Kroz 28 godina što postoji Kon¬ 
gregacija bilo je u svemu primljeno 
1440 članica. Ove godine broji kon¬ 
gregacija 82 prave članice i 25 aspi- 
rantica. 




ZAHVALNICA, 

Molim oglasiti u »Vjesniku Marijinih Kongregacija« zahvalu 
na milosti, koju sam dobila od Gospe Lurdske nakon svršene de- 
vetnice. A, P. 


»VJESNIK MARIJINIH KONGREGACIJA« 

Izlazi svaki drugi mjesec u školskoj godini, a u svibnju dvo¬ 
broj, — Izdaju Isusovci u Zagrebu, 

Cijena : 8 Din, za one, koji ga primaju po svojoj Kongregaciji, 

10 Din, za one, koji ga primaju na svoj naslov, — 

6 Din, plaćaju đaci, — 

15 Din. za inozemstvo. — 

UREDNIŠTVO I UPRAVA »VJESNIKA MAR. KONGR.« 
_ZAGREB I, 147, PALMOTIĆEVA UL. 33,_ 

Urednik: Josip Predragović D. I. 

Vlasnik: Kolegij Družbe Isusove u Zagrebu — A. Alfirević D. I 
Tiskom »Glasnika Srca Isusova « — K. Grimm D. L 





Svetojeronimske Knjige za god- 1933- Hrvatsko književno 
društvo sv. Jeronima u Zagrebu izdalo je i već raspačava nova 
po izbor izdanja za godinu 1933, a članovi mogu dobiti devet 
knjiga za 40.— dinara ili pet knjiga za 20 dinara, oni najsiromaš¬ 
niji bar sam kalendar »Danicu« za 7 dinara- Nečlanovi plaćaju 
dvostruko. 

Redovna izdanja (za 20 dinara) jesu ova: 

Kalendar »Danica« za g. 1933 pun zabava, pouka i slika. 
Evanđelist, savremene pouke za nedjeljna evanđelja od nadbisk. 
dr. I. E. Šarića. 

Barun Ivica, seoska pripovijest od najvećeg hrvatskog pisca 
Augusta Šenoe, 

Crvena djetelina, gospodarska pouka o livadama, umjetnom gno¬ 
jenju i novom spremanju krme ukiseljavanjem (silažom) od prof. 
Dr. V. Mandekića. 

Peta knjiga sa skladišta na dar. 

Izvanredna izdanja (daljne četiri knjige za Din. 20.—) 

6 Hrvatski Job povjesni prikaz u narodnoj pjesmi opjevanog 
hrvatskog junaka Ivana Karlovića. Napisao prof. Petar Grgeč. 

7 Sveta mala Terezija izvorni životopis moderne svetice od prof. 
L. Katića. 

8 Čovjek starinska gluma o bogataševu umiranju od Hofmansthala 
u prijevodu M. Bogdanovića. 

9 Palčićev kraljevski let i druge pripovijesti od naše hrvatske 
spisateljice Jagode Truhelke. 

Knjige se naručuju kod jeronimskih povjerenika (žunih 
ureda) ili izravno kod Društva sv. Jeronima Zagreb trg kr- Tomi¬ 
slava 21. 

Gradnja zavjetne crkve Hrvatskoga naroda sv. Antuna Pad. 
u Zagrebu- — Sedam sto godišnjica (700) velikoga Sveca svijeta 
sv. Antuna Padovanskoga, proslavila se je po čitavom Božjem 
svijetu vrlo svečano. Naš Hrvatski narod nije ni najmanje zao¬ 
stao za drugima. U Zagrebu, svojem kulturnom središtu gradi 
veličanstvenu bazilikalnu crkvu, za koju su stigli prinosi sa svih 
strana naše domovine. Ali postoji bojazan, da se crkva neće moći 
da dogradi i podkrovi, jer su na gradilištu nastali nepredvidivi 
teški radovi, a i krasan kamen kojim se crkva gradi te veliki kip 
sv. Antuna na pročelju poskupljuju gradnju. 

Obraćamo se zato skromnom molbom našem čitavom hrvat¬ 
skom narodu, naročito pobožnim štovateljima sv. Antuna, da 
prinese makar i najmanji obol za ovo narodno i veliko djelo, koje 
će našemu Zagrebu biti ures, a cijelom narodu ponos i jamstvo 
moćnog zagovora sy. Antuna. 

Prinosi se šalju na ček br. 36763 ili na: 

Odbor za gradnju zavjetne crkve sv- Antuna u Zagrebu. 


Ukleti Hotel, Lakrdija u jednom činu. Prevod sa Poljskoga. 
8 lica. Lakrdija je vrlo duhovito obrađena. Glavno lice dolazi iz 
provincije u jedan veći grad i tu se u hotelu zbiva niz vrlo ko¬ 
mičnih prizora a koje, što je najvažnije, može vrlo lako izvesti svaka 
diletanska grupa. Jedna velika prednost ovog komada je ta, da 
ga mogu izvesti i samo muška i samo ženska lica, a mogu to biti 
i mješovita lica. U opširnoj uputi (kojom se odlikuju sva izdanja 
Društvene pozornice) navedeno je kako se to može udesiiti na 
vrlo jednostavan način. Radi toga će komad vrlo dobro doći 
svakom društvu, koje se bavi glumljenjem. 

Komad je izdanje »Društvene pozornice«, Zagreb, Kaptol 29. 
pa se na tu adresu i naručuje uz cijenu od Din. 15.— 

Gradnja Rimo-katoličke kapele u Ljubinju. — Inicijativom 
g. Buratovića Marka poreskog činovnika osnovan je odbor za 
gradnju katoličke kapele u Ljubinju — Hercegovina. Odbor ie 
započeo radom 1. siječnja 1932. god. i kroz kratko vrijeme po¬ 
kazao lijep uspjeh. Nadati se Božjom pomoći i dobrovoljnim pri¬ 
lozima dobrih ljudi kroz kratko pristupiti već davno žuđenom 
cilju — gradnje katoličke kapele. 

Ljubinje i ako sresko mjesto nije imalo katoličke crkve, a 
od svoje Župne u Ravnom udaljeni smo 20 km., te se je prigo- 
L.om posjete Velč. Župnika Sv. Misa i drugo bogoslužje moralo 
održavati po privatnim stanovima. 

Da se svemu ovome izbjegne činovnici katolici Ljubinja rimo 
i grko- katoličkog obreda zajednički pristupiše radu i sakuplja¬ 
nju dobrovoljnih priloga na čelu sa osnivačem i presjednikom 
odbora g. Buratovićem, koji ulaže sve sile, da se započeta akcija 
čim prije dovede cilju. 

Odbor je razaslao zamolna pisma po raznim župama radi 
dobrovoljnih priloga koji danomice u lijepom broju stizavaju. 

Odbor i ovim apelira na sve katolike rimskog i grko-katol. 
obreda, da nas u ovom radu pomognu pa i najmanjim prilogom i 
polože na naš ček br. 5461 filijale Poštan. Štedionice u Sarajevu, 
ili ga predadu Velečasnim Župnicima koji će nam priloge dozna¬ 
čiti preko našeg čekovnog računa, a ime darovatelja ćemo ob¬ 
javiti preko katoličke štampe. 

Energičnim zauzetnim radom g. Buratovića koji je i vjero¬ 
učitelj na ovdašnjoj narodnoj osnovnoj školi uzorno smo uredili 
davno zapušteno katoličko groblje pa se uzdamo u Božansko Srce 
Isusovo i prilog dobrih ljudi da ćemo uskora započeti gradnjom 
Božjeg Hrama i dati mogućnost siromašnom pučanstvu da se moli 
i vrše obredi na dostojnom mjestu. 

Odbor. 


Darovi »Vjesniku Marijinih Kongregacija«: N. N. Zagreb 
50 D. — A. F. Karlovac 20 D. 



